

**รายงานผลการดำเนินการ**

**ตามแผนปฏิบัติการ**

**ด้านการป้องกันและปราบปรามการทุจริต**

**ประจำปีงบประมาณ พ.ศ. 256๓**

**...............................................................**

**งานตรวจสอบภายใน องค์การบริหารส่วนตำบลหินดาด**

**โทรศัพท์ : 044-756111**

**โทรสาร : 044-756110**

**https://** [**http://www.hindard.go.th/**](http://www.hindard.go.th/)

**รายงานผลการดำเนินโครงการ/กิจกรรม**

**ตามแผนปฏิบัติการป้องกันและปราบปรามการทุจริตขององค์การบริหารส่วนตำบลหินดาด**

**ประจำปีงบประมาณ พ.ศ. 256๓**

------------------------------------------------

ตามที่ องค์การบริหารส่วนตำบลหินดาด ได้มีการจัดทำแผนปฏิบัติการป้องกันและปราบปรามการทุจริต ประจำปีงบประมาณ พ.ศ. 256๓ เพื่อใช้เป็นกรอบดำเนินงานในการป้องกันและปราบปรามการทุจริตภายในองค์การบริหารส่วนตำบลหินดาด ซึ่งในปีงบประมาณ พ.ศ.256๓ ได้จัดทำแผนปฏิบัติการในการวัดความสำเร็จของการดำเนินโครงการ/กิจกรรม/มาตรการต่างๆ ตามแผนปฏิบัติการป้องกันและปราบปรามการทุจริตขึ้น

โดย องค์การบริหารส่วนตำบลหินดาด ได้มอบหมายให้ส่วนราชการภายในรับไปดำเนินการ และบัดนี้การดำเนินการตามแผนปฏิบัติการฯ ประจำปี พ.ศ. 256๓ ได้สิ้นสุดลงแล้ว จึงขอรายงานผลการดำเนินงาน โครงการ/กิจกรรม/มาตรการตามที่บรรจุไว้ในแผนปฏิบัติการป้องกันและปราบปรามการทุจริตขององค์การบริหารส่วนตำบลหินดาดพร้อมทั้งระบุปัจจัยข้อมูลปัญหา อุปสรรค ข้อเสนอแนะในการปรับปรุงแผนฯเพื่อเป็นกรอบแนวทางในการจัดทำแผนการดำเนินงานป้องกันและปราบปรามการทุจริต ตามภารกิจและอำนาจหน้าที่ ดังนี้

**ยุทธศาสตร์ที่ ๑ เสริมสร้างจิตสำนึก ค่านิยม ให้ทุกหน่วยงานขององค์การบริหารส่วนตำบลหินดาด**

**ปฏิบัติงานตามหลักธรรมาภิบาล วัตถุประสงค์ เพื่อส่งเสริม เสริมสร้าง จิตสานึกและ ค่านิยม ให้ทุกหน่วยขององค์การบริหารส่วนตำบลหินดาด บริหารงานตามหลักธรรมาภิบาล**

**1.1 โครงการฝึกอบรมและศึกษาดูงานเพื่อเพิ่มประสิทธิภาพของบุคลากรเพื่อส่งเสริมและสนับสนุนด้านหลักธรรมมาภิบาล และการปฏิบัติงานตามระเบียบที่เกี่ยวข้อง**

**การดำเนินงาน**

- องค์การบริหารส่วนตำบลหินดาด ได้จัดทำโครงการค่ายคุณธรรม จริยธรรม แก่คณะผู้บริหาร พนักงาน ระหว่างวันที่ ๑๙ – 21 พฤศจิกายน 256๒ ณ วัดบ้านศรีบุญเรือง หมู่ที่ 8 ตำบลหินดาด อำเภอด่านขุนทด จังหวัดนครราชสีมา โดยมีการเชิญส่วนราชการต่างๆ เข้ามามีส่วนร่วม

**ผลการดำเนินงาน**

- ผู้เข้ารับการฝึกอบรม สามารถตั้งอยู่ในศีลธรรม เสียสละ อดทน และมีความรับผิดชอบ

- ผู้เข้ารับการฝึกอบรม มีความรู้ความเข้าใจ และยึดมั่นในหลักคุณธรรม จริยธรรม และนำหลักธรรมทางพระพุทธศาสนามาปรับใช้ในการปฏิบัติงานให้บรรลุผลสัมฤทธิ์ของงาน

**1.2 การสร้างจิตสำนึกและการตระหนักแก่ประชาชนทุกภาคส่วน**

**การดำเนินงาน**

องค์การบริหารส่วนตำบลหินดาด จัดทำโครงการปลูกป่าเฉลิมพระเกียรติ เพื่อน้อมรำลึกในพระมหากรุณาธิคุณ แสดงความจงรักภักดี และเฉลิมพระเกียรติ สมเด็จพระนางเจ้าพระบรมราชินีนาถ ด้วยการปลูกต้นไม้ ในวันที่ ๑8 พฤษภาคม 256๒ ณ ที่สาธารณประโยชน์ โคกหนองแก หมู่ที่ ๑๗ ตำบลหินดาด อำเภอด่านขุนทด

-2-

**ผลการดำเนินงาน**

- บุคลากรได้แสดงความจงรักภักดี สำนึกในพระมหากรุณาธิคุณ

- เป็นการฟื้นฟูสภาพป่าอนุรักษ์ เพิ่มพื้นที่ป่าชุมชน

- ส่งเสริมให้ผู้นำชุมชน เข้ามามีส่วนร่วมในการแก้ไขปัญหาโลกร้อน

**ยุทธศาสตร์ที่ ๒ บูรณาการระหว่างหน่วยงานในการป้องกัน และแก้ไขปัญหาการทุจริตและประพฤติมิชอบ**

**๒.๑ การจัดทำเวทีประชาคมตำบล**

**การดำเนินงาน**

ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ. 2559 ได้กำหนดให้มีการจัดทำแผนพัฒนาองค์การบริหารส่วนตำบล เพื่อกำหนดวิสัยทัศน์ ประเด็นยุทธศาสตร์ เป้าประสงค์ ตัวชี้วัด ค่าเป้าหมาย และกลยุทธ์ โดยสอดคล้องกับแผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชน อันมีลักษณะเป็นการกำหนดรายละเอียดแผนงาน โครงการพัฒนาที่จัดทำขึ้นสำหรับงบประมาณในแต่ละปี ซึ่งมีความต่อเนื่องและเป็นแผนก้าวหน้า องค์การบริหารส่วนตำบลหินดาด จึงได้จัดให้มีการประชุมเวทีประชาคมระดับตำบลปี 256๓ เพื่อรวบรวมข้อมูลสำหรับการจัดทำแผนเพิ่มเติมพัฒนาแผนองค์การบริหารส่วนตำบล ซึ่งเป็นการรวบรวมสภาพปัญหาความต้องการของประชาชนในพื้นเป็นประเด็นสำคัญ ผ่านข้อมูลจากแผนชุมชน ให้สอดคล้องกับแผนพัฒนา แผนพัฒนาอำเภอ แผนพัฒนาตำบล ฯลฯ ทั้งนี้ การได้มาซึ่งข้อมูลการแก้ไขปัญหาและความต้องการของประชาชน ข้อเสนอแนะ โครงการ/กิจกรรม ต่างๆ องค์การบริหารส่วนตำบลฯจะดำเนินการผ่านการประชุมประชาคม เพื่อให้เกิดการมีส่วนร่วม ความโปร่งใส และความยุติธรรม

ผลการดำเนินงาน

ผู้นำชุมชนได้เสนอโครงการ/กิจกรรม ที่เป็นปัญหาความต้องการของชุมชนอย่างแท้จริง เป็นการเสริมพลังอำนาจให้แก่ประชาชนให้สามารถระดมขีดความสามารถในการจัดการทรัพยากร การตัดสินใจและการควบคุมดูแลกิจกรรมต่างๆ ในชุมชนมากกว่าที่จะเป็นฝ่ายตัวรับ สามารถกำหนดการดำเนินตัวชี้วัดได้ด้วยตัวเอง มีความเป็นอยู่ที่ดีขึ้นตามความจำเป็นอย่างมีศักดิ์ศรี ส่งเสริมการพัฒนาศักยภาพของประชาชน ด้านภูมิปัญญาทักษะ ความรู้ การจัดการและรู้เท่ากันต่อการเปลี่ยนแปลงของโลกได้ และให้แผนพัฒนาท้องถิ่นมีศักยภาพมากขึ้นส่งผลให้องค์การบริหารส่วนตำบลได้รับข้อมูลอันเป็นประโยชน์ในการนำไปจัดทำแผนพัฒนาองค์การบริหารส่วนตำบล ได้อย่างมีประสิทธิภาพ

**ยุทธศาสตร์ที่ ๓ เสริมสร้างความเข้มแข็งในการป้องกันและแก้ไขปัญหาการทุจริตและประพฤติมิชอบของ องค์การบริหารส่วนตำบลหินดาด**

**๓.๑ การดำเนินการตรวจสอบติดตามประเมินผลการควบคุมภายใน**

**การดำเนินการ**

ตามที่ กระทรวงการคลัง ได้มีหนังสือที่ กค ๐๔๐๙.๓/ว ๑๐๕ ลงวันที่ ๕ ตุลาคม ๒๕๖๑ แจ้งว่า ด้วยพระราชบัญญัติวินัยการเงินการคลังของรัฐ พ.ศ. ๒๕๖๑ มีผลบังคับใช้ เมื่อวันที่ ๒๐ เมษายน ๒๕๖๑ มาตรา ๗๙ บัญญัติให้หน่วยงานของรัฐจัดให้มีการตรวจสอบภายใน ควบคุมภายใน และการบริหารจัดการ

-3-

ความเสี่ยง โดยให้ถือปฏิบัติตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติ การควบคุมภายในสำหรับหน่วยงานของรัฐ พ.ศ. 2561

เพื่อให้การประเมินผลควบคุมภายในและการบริหารจัดการความเสี่ยงของหน่วยงานในระดับหน่วยงานย่อย สำนัก/กอง ขององค์การบริหารส่วนตำบลหินดาด เป็นไปอย่างต่อเนื่องและเพื่อให้เกิดความเชื่อมั่นอย่างสมเหตุสมผลว่าจะบรรลุวัตถุประสงค์ด้านการดำเนินงาน ด้านการรายงาน และด้านการปฏิบัติตามกฎหมาย ระเบียบข้อบังคับ ตามหลักเกณฑ์ปฏิบัติการควบคุมภายใน และการบริหารจัดการความเสี่ยงสำหรับหน่วยงานของรัฐที่กระทรวงการคลังกำหนด องค์การบริหารส่วนตำบลหินดาด จึงมีคำสั่ง แต่งตั้งคณะกรรมการประเมินผลการควบคุมภายในและบริหารจัดการความเสี่ยงในระดับองค์กรและระดับหน่วยงานย่อย (สำนัก/กอง) ขององค์การบริหารส่วนตำบลหินดาด เพื่อทำหน้าที่เกี่ยวกับการประเมินผลการควบคุมภายในและการบริหารจัดการความเสี่ยงประกอบด้วย กองคลัง, กองช่าง ,กองการศึกษา ศาสนาและวัฒนธรรม , สำนักงานปลัด , กองสวัสดิการสังคม , กองสาธารณสุขและสิ่งแวดล้อม

**ผลการดำเนินการ**

องค์การบริหารส่วนตำบลหินดาด อำเภอด่านขุนทด จังหวัดนครราชสีมา ได้จัดทำรายงานการประเมินผลการควบคุมภายใน (ระดับหน่วยงานของรัฐ) ประจำปีงบประมาณ พ.ศ. ๒๕6๓ เสนอต่ออำเภอด่านขุนทด ภายในกำหนดเวลา ตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. 2561

**๓.๒ การจัดทำแผนการจัดซื้อจัดจ้าง แผนการใช้จ่ายเงิน และเผยแพร่ให้ประชาชนทราบ**

**การดำเนินการ**

ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ กำหนดให้หน่วยงานของรัฐจัดทำแผนการจัดซื้อจัดจ้างประจำปี และประกาศเผยแพร่ในระบบเครือข่ายสารสนเทศของกรมบัญชีกลางและของหน่วยงานของรัฐตามที่กรมบัญชีกลางกำหนด และให้ปิดประกาศโดยเปิดเผย ณ สถานที่ปิดประกาศของหน่วยงานของรัฐ

**ผลการดำเนินการ**

องค์การบริหารส่วนตำบลหินดาด ได้ดำเนินการประกาศเผยแพร่แผนการจัดซื้อจัดจ้าง ประจำปีงบประมาณ พ.ศ ๒๕๖๓ ตามที่พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ กำหนด

๑. สร้างความโปร่งใสเกี่ยวกับการจัดซื้อจัดจ้างภายในองค์กร

๒. ส่งเสริมหลักการเปิดเผยข้อมูลสาธารณะ

๓. ส่งเสริมหลักธรรมาภิบาลในองค์กร

-๔-

**ยุทธศาสตร์ที่ ๔ พัฒนาศักยภาพเจ้าหน้าที่ของรัฐในการป้องกันและแก้ไขปัญหาการทุจริตและประพฤติมิ ชอบขององค์การบริหารส่วนตำบลหินดาด**

**๔.๑ ประกาศเจตนารมณ์การป้องกันและต่อต้านการทุจริตคอร์รัปชั่น ประจำปีงบประมาณ พ.ศ. ๒๕๖๓**

**การดำเนินการ**

องค์การบริหารส่วนตำบลหินดาด ได้มีการจัดทำแผนปฏิบัติการป้องกันการทุจริต ๔ ปี พ.ศ. ๒๕๖๑-๒๕๖๔ โดยมีวัตถุประสงค์เพื่อยกระดับเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่น ตลอดจนเพื่อส่งเสริมบทบาทการมีส่วนร่วมและตรวจสอบของภาคประประชาในการบริหารกิจการขององค์กรปกครองส่วนท้องถิ่น

เพื่อให้การดำเนินการตามแผนปฏิบัติการป้องกันการทุจริต ๔ ปี พ.ศ. ๒๕๖๑-๒๕๖๔ ในมิติ ๒ เรื่องการบริหารราชการเพื่อป้องกันการทุจริตของผู้บริหารองค์กรปกครองส่วนท้องถิ่น สัมฤทธิ์ผลตามเป้าหมาย องค์การบริหารส่วนตำบลหินดาด จึงได้จัดทำประกาศ เจตนารมณ์การป้องกันและต่อต้านการทุจริตคอร์รัปชั่น

**ผลการดำเนินการ**

๑) บริหารงานและปฏิบัติงานด้านหลักธรรมาภิบาลโดยมุ่งตอบสนองความต้องการของประชาชนด้วยความถูกต้องและเป็นธรรม

๒) ปลูกฝังค่านิยมทัศนคติให้บุคลากรในองค์กรและบุคลากรได้มีความรู้ความสามารถยึดหลักคุณธรรมจริยธรรมและนิยมนาหลักปรัชญาเศรษฐกิจพอเพียงมาใช้การปฏิบัติงานและการดารงชีวิต

๓) ส่งเสริมให้องค์กรเอกชนและภาคประชาชนได้เข้ามามีส่วนร่วมบทบาทการรับรู้ข้อมูลข่าวสารในการดาเนินกิจการทุกรูปแบบ

๔) เชิดชูความดีความซื่อสัตย์สุจริตในการปฏิบัติราชการ

๕) มุ่งต่อต้านและเฝ้าระวังการทุจริตคอรัปชั่นทุกรูปแบบโดยมีการเฝ้าระวังอย่างรัดกุมและใช้มาตรการการลงโทษขั้นสูงกับผู้ทุจริตคอรัปชั่นและผู้ที่เกี่ยวข้อง

**๔.๒ มาตรการ “จัดทำคู่มือการป้องกันผลประโยชน์ทับซ้อน”**

**การดำเนินการ**

องค์การบริหารส่วนตำบลหินดาด ได้มีการจัดทำแผนปฏิบัติการป้องกันการทุจริต ๔ ปี พ.ศ. ๒๕๖๑ -๒๕๖๔ โดยมีวัตถุประสงค์ เพื่อยกระดับเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่น ตลอดจนเพื่อส่งเสริมบทบาทการมีส่วนร่วมและตรวจสอบของภาคประประชาชนในการบริหารกิจการขององค์กรปกครองส่วนท้องถิ่น ทั้งนี้ เพื่อให้การดำเนินการเป็นไปตามแผนปฏิบัติการป้องกันการทุจริต ๔ ปี พ.ศ. ๒๕๖๑-๒๕๖๔ ในมิติที่ ๒ เรื่อง การสร้างจิตสำนึกและความตระหนักแก่บุคลากรทั้ง

-5-

ข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น องค์การบริหารส่วนตำบลหินดาด จึงได้ดำเนินการจัดทำคู่มือการปฏิบัติงานเพื่อป้องกันผลประโยชน์ทับซ้อน

**ผลการดำเนินการ**

๑. คณะผู้บริหาร สมาชิกสภาองค์การบริหารส่วนตำบลหินดาด พนักงานส่วนตำบล และพนักงานจ้าง ได้ตระหนักถึงบทบาทหน้าที่ สร้างจิตสำนึก ตลอดจนการใช้อำนาจหน้าที่ เพื่อป้องกันผลประโยชน์ทับซ้อนในองค์กร เช่น

- ให้ความสำคัญอันดับต้นแก่ผลประโยชน์สาธารณะมีความคาดหวังว่าเจ้าหน้าที่ต้องจำกัดขอบเขตที่ประโยชน์ส่วนตนจะมามีผลต่อความเป็นกลางในการทำหน้าที่

- หลีกเลี่ยงการตัดสินใจหรือการทำหน้าที่ที่มีผลประโยชน์ทับซ้อน

- หลีกเลี่ยงการกระทำ/กิจกรรมส่วนตนที่อาจทำให้คนเห็นว่าได้ประโยชน์จากข้อมูลภายใน

- หลีกเลี่ยงการใช้ตำแหน่งหน้าที่หรือทรัพยากรของหน่วยงานเพื่อประโยชน์ส่วนตน

- ป้องกันข้อครหาว่าได้รับผลประโยชน์ที่ไม่สมควรจากการใช้อำนาจหน้าที่

- ไม่ใช้ประโยชน์จากตำแหน่งหรือข้อมูลภายในที่ได้ขณะอยู่ในตำแหน่งขณะที่ไปหาตำแหน่งงานใหม่

๒. คณะผู้บริหาร สมาชิกสภาองค์การบริหารส่วนตำบลหินดาด พนักงานส่วนตำบล และพนักงานจ้าง ได้หนักถึงหลักในการเปิดเผยผลประโยชน์สาธารณะให้สาธารณชนทราบ

**2. ปัจจัยสนับสนุน**

ในการดำเนินกิจกรรมต่างๆ ตามแผนปฏิบัติการฯ มีปัจจัยในการสนับสนุนและผลักดันในการดำเนินการประสบความสำเร็จ ดังนี้

1) การที่มีระบบควบคุมภายใน และระบบการตรวจสอบโดยฝ่ายสภาองค์การบริหารส่วนตำบล เป็นการสร้างระบบการป้องกันและปราบปรามการทุจริตและประพฤติมิชอบได้ในระดับหนึ่ง

2) องค์การบริหารส่วนตำบลหินดาด มีการสร้างกลไกของข้อมูลข่าวสารให้เกิดความโปร่งใส โดยมีการจัดตั้งศูนย์ประสานราชการใสสะอาด และศูนย์ข้อมูลข่าวสาร

3) มีการเผยแพร่ข้อมูลข่าวสารและการรับเรื่องร้องเรียนทาง Web site และ facebook

**3. ปัญหา/อุปสรรคในการดำเนินงาน**

องค์การบริหารส่วนตำบลหินดาดเป็นหน่วยงานขนาดกลาง การตรวจสอบปัญหาการทุจริตโดยฝ่ายสภาองค์การบริหารส่วนตำบล อาจได้ผลในบางโครงการ แต่เนื่องจากฝ่ายสภาฯ มีข้อจำกัดเรื่องความรู้ความสามารถเนื่องจากสมาชิกสภายังมีความรู้ไม่หลากหลายและขาดความชำนาญเฉพาะด้าน ทำให้อาจมีการตรวจสอบที่ไม่ครอบคลุมทุกด้าน

**4. ข้อเสนอแนะ**

1) พัฒนาศักยภาพและปลูกฝังข้าราชการให้มีคุณธรรม จริยธรรม ไม่กระทำการทุจริตประพฤติมิชอบ ให้เป็นรูปธรรมมากขึ้น

-6-

2) พัฒนาระบบประเมินผลการเสริมสร้างธรรมาภิบาลในระดับบุคคล โดยนำผลการประเมินมาใช้ประกอบการพิจารณาความดีความชอบ

3) เปิดโอกาสให้ประชาชนเข้ามามีส่วนร่วมในการเข้าถึงอำนาจการตัดสินใจ โดยให้ประชาชนมีส่วนร่วมในการตรวจสอบในทุกขั้นตอน อย่างโปร่งใส สมเหตุสมผล

**5. ข้อพิจารณา**

องค์การบริหารส่วนตำบลหินดาด ได้พิจารณาแล้วพบว่า ในการดำเนินการรายงานผลการปฏิบัติงานตามแผนปฏิบัติงานการป้องกันและปราบปรามการทุจริต ประจำปีงบประมาณ 256๓ ขององค์การบริหารส่วนตำบลหินดาด ส่วนราชการต่างๆสามารถดำเนินการให้เป็นไปได้ตามเป้าหมายและวัตถุประสงค์ของแผนงานฯ ในฐานะฝ่ายเลขานุการคณะทำงานจัดทำแผนปฏิบัติการการป้องกันและปราบปรามการทุจริต จะได้นำเสนอประเด็นดังกล่าวให้ที่ประชุมได้พิจารณาเพื่อให้เป็นแนวทางแก้ไขการดำเนินงานเพื่อปรับแผนปฏิบัติการการป้องกันและปราบปรามการทุจริต ประจำปีงบประมาณ 256๔ ต่อไป

………………………………………………………